Adatvédelmi és adatbiztonsági szabályzat

**Kihirdetve: 2019. január 6. napján**

**Hatályos: 2019. január 6. napjától**

 Dr.Ürmösiné Kőmíves Eleonóra

 jegyző

Tartalom

[1. Általános rendelkezések 3](#_Toc7965378)

[1.1. A szabályzat célja 3](#_Toc7965379)

[1.2. A szabályzat hatálya 3](#_Toc7965380)

[1.3. Értelmező rendelkezések 3](#_Toc7965381)

[1.4. Kapcsolódó szabályzatok 5](#_Toc7965382)

[2. Részletes rendelkezések 6](#_Toc7965383)

[2.1. Az adatkezeléssel kapcsolatos szerepkörök és feladatok 6](#_Toc7965384)

[2.1.1. A Jegyző 6](#_Toc7965385)

[2.1.2. Az adatvédelmi tisztviselő 6](#_Toc7965386)

[2.1.3. Az Ügyintéző 7](#_Toc7965387)

[2.1.4. Az Adatfeldolgozó 7](#_Toc7965388)

[2.2. Az érintettek jogai, valamint az érintett jogainak érvényesítésével összefüggő feladatok 7](#_Toc7965389)

[2.3. Adatkezelőii nyilvántartások 8](#_Toc7965390)

[2.3.1. Adatkezelési nyilvántartás 8](#_Toc7965391)

[2.3.2. Adattovábbítási nyilvántartás 8](#_Toc7965392)

[2.4. Az adatigénylés és a lekérdezés során irányadó szabályok 9](#_Toc7965393)

[2.5. Adattovábbítás 9](#_Toc7965394)

[2.6. Adatbiztonsági intézkedések 10](#_Toc7965395)

[2.7. Eljárás adatvédelmi incidens esetén 10](#_Toc7965396)

[2.8. Adatvédelmi hatásvizsgálat 11](#_Toc7965397)

[2.9. Az adatvédelmi tevékenység ellenőrzése 11](#_Toc7965398)

# Általános rendelkezések

## A szabályzat célja

**Az Egervári Közös Önkormányzati Hivatal** (a továbbiakban: Hivatal) Adatvédelmi és adatbiztonsági szabályzatának (a továbbiakban: Szabályzat) célja, hogy a hatálya alá tartozó adatkezelések során biztosítsa azok jogszerűségét, az érintettek jogainak érvényesülését. Ennek érdekében meghatározza a Hivatal jogszabályban előírt kötelezettségei teljesítésének módját és felelőseit.

## A szabályzat hatálya

### Személyi hatály

A Szabályzat személyi hatálya kiterjed a Hivatal adatkezelési tevékenységében részt vevő valamennyi, valamint azzal egyéb céllal kapcsolatba kerülő természetes és jogi személyekre:

* a választott tisztségviselőkre,
* az adatkezelést végző köztisztviselőkre, ügykezelőkre, munkavállalókra, (a továbbiakban együtt: ügyintéző),
* a Hivatal adatkezelési tevékenységében állandó vagy eseti jelleggel résztvevő vagy abban közreműködő, adatfeldolgozóként vagy közös adatkezelőként eljáró természetes és jogi személyekre, a részvételüket szabályozó jogszabályok vagy a velük kötött szerződések, megállapodások szerint.

### Tárgyi hatály

A Szabályzatban foglaltakat kell alkalmazni a Hivatal által folytatott adatkezelési műveletekre az adatok megjelenési formájától függetlenül, az adatkezelés teljes folyamatára kiterjedően – az adatok megszerzésétől vagy a Hivatalnál történő keletkezésétől azok törléséig, illetve megsemmisítéséig –, függetlenül attól, hogy az adatok valamely nyilvántartási rendszer vagy valamely ügyben keletkezett irat részét képezik-e.

### Területi hatálya

A Szabályzat területi hatálya a Hivatalt fenntartó önkormányzatok közigazgatási területére terjed ki.

### Időbeli hatálya

A Szabályzat a kihirdetése napján lép hatályba és visszavonásig érvényes.

## Értelmező rendelkezések

Jelen Szabályzat alkalmazása során:

* **érintett**: bármely információ alapján azonosított vagy azonosítható természetes személy;
* **személyes adat**: az érintettre vonatkozó bármely információ;
* **különleges adat**: a személyes adatok különleges kategóriáiba tartozó minden adat, azaz a faji vagy etnikai származásra, politikai véleményre, vallási vagy világnézeti meggyőződésre vagy szakszervezeti tagságra utaló személyes adatok, valamint a genetikai adatok, a természetes személyek egyedi azonosítását célzó biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok,
* **egészségügyi adat**: egy természetes személy testi vagy szellemi egészségi állapotára vonatkozó személyes adat, ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról;
* **bűnügyi személyes adat**: a büntetőeljárás során vagy azt megelőzően a bűncselekménnyel vagy a büntetőeljárással összefüggésben, a büntetőeljárás lefolytatására, illetve a bűncselekmények felderítésére jogosult szerveknél, továbbá a büntetés-végrehajtás szervezeténél keletkezett, az érintettel kapcsolatba hozható, valamint a büntetett előéletre vonatkozó személyes adat;
* **közérdekű adat**: az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;
* **közérdekből nyilvános adat:** a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;
* **hozzájárulás:** az érintett akaratának önkéntes, határozott és megfelelő tájékoztatáson alapuló egyértelmű kinyilvánítása, amellyel az érintett nyilatkozat vagy az akaratát félreérthetetlenül kifejező más magatartás útján jelzi, hogy beleegyezését adja a rá vonatkozó személyes adatok kezeléséhez;
* **adatkezelő:** az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között – önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja;
* **közös adatkezelő:** az az adatkezelő, aki vagy amely – törvényben vagy az Európai Unió kötelező jogi aktusában meghatározott keretek között – az adatkezelés céljait és eszközeit egy vagy több másik adatkezelővel közösen határozza meg, az adatkezelésre (beleértve a felhasznált eszközt) vonatkozó döntéseket egy vagy több másik adatkezelővel közösen hozza meg és hajtja végre vagy hajtatja végre az adatfeldolgozóval;
* **adatkezelés:** az alkalmazott eljárástól függetlenül az adaton végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adat további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése;
* **adattovábbítás:** az adat meghatározott harmadik személy számára történő hozzáférhetővé tétele;
* **nyilvánosságra hozatal:** az adat bárki számára történő hozzáférhetővé tétele;
* **adattörlés:** az adat felismerhetetlenné tétele oly módon, hogy a helyreállítása többé nem lehetséges;
* **adatkezelés korlátozása:** a tárolt adat zárolása az adat további kezelésének korlátozása céljából történő megjelölése útján;
* **adatmegsemmisítés:** az adatot tartalmazó adathordozó teljes fizikai megsemmisítése;
* **adatfeldolgozás:** az adatkezelő megbízásából vagy rendelkezése alapján eljáró adatfeldolgozó által végzett adatkezelési műveletek összessége;
* **adatfeldolgozó:** az a természetes vagy jogi személy, illetve jogi személyiséggel nem rendelkező szervezet, aki vagy amely – törvényben vagy az Európai Unió kötelező jogi aktusában meghatározott keretek között és feltételekkel – az adatkezelő megbízásából vagy rendelkezése alapján személyes adatokat kezel;
* **adatállomány:** az egy nyilvántartásban kezelt adatok összessége;
* **harmadik személy:** olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére irányuló műveleteket végeznek;
* **adatvédelmi incidens:** az adatbiztonság olyan sérelme, amely a továbbított, tárolt vagy más módon kezelt személyes adatok véletlen vagy jogellenes megsemmisülését, elvesztését, módosulását, jogosulatlan továbbítását vagy nyilvánosságra hozatalát, vagy az azokhoz való jogosulatlan hozzáférést eredményezi;
* **címzett:** az a természetes vagy jogi személy, illetve jogi személyiséggel nem rendelkező szervezet, aki vagy amely részére személyes adatot az adatkezelő, illetve az adatfeldolgozó hozzáférhetővé tesz;

## Kapcsolódó szabályzatok

Az Adatvédelmi és adatbiztonsági szabályzat előírásait az alábbi szabályzatokkal összhangban kell értelmezni és alkalmazni:

* Szervezeti és Működési Szabályzat
* Iratkezelési Szabályzat
* Informatikai Biztonsági Szabályzat
* Elektronikus Ügyintézési Szabályzat

# Részletes rendelkezések

# Az adatkezeléssel kapcsolatos szerepkörök és feladatok

Az adatkezeléssel kapcsolatos tevékenységek, feladatok és felelősségek az alábbi szerepkörökhöz vannak rendelve:

* Az adatkezelő szervezet vezetője, a jegyző
* Az adatvédelmi tisztviselő
* Az adatkezelési műveleteket végző ügyintéző
* Az adatfeldolgozó

Az egyes szerepkörökhöz rendelt feladatok és felelősségek a következők:

# A Jegyző

A Jegyző, mint az adatkezelő szerv vezetője felelős az alábbiakért:

1. az adatvédelmi és adatbiztonsági intézményrendszer kiépítéséért és működtetéséért;
2. a személyes adatok védelmével kapcsolatos követelmények érvényesüléséhez szükséges személyi, tárgyi és technikai feltételek biztosítását célzó, hatáskörébe tartozó intézkedések meghozataláért;
3. a Hivatal személyi állományának adatvédelmi oktatásáért és rendszeres továbbképzéséért;
4. a rendszeres adatvédelmi ellenőrzésért, az ellenőrzés során esetlegesen feltárt hiányosságok vagy jogszabálysértő körülmények megszüntetéséért, a személyi felelősség megállapításához szükséges eljárás kezdeményezéséért, ennek érdekében a hatáskörébe tartozó eljárások lefolytatásáért;
5. az érintett jogainak gyakorlásához, valamint tájékoztatásához szükséges feltételek biztosításáért;
6. az adatvédelmi hatásvizsgálatok lefolytatásáért és rendszeres felülvizsgálatáért, valamint az ahhoz szükséges feltételek biztosításáért;
7. az adatvédelmi feladatok ellátására alkalmas adatvédelmi tisztviselő kijelöléséért, nevének és elérhetőségének a Nemzeti Adatvédelmi és Információszabadság Hatóság (a továbbiakban: Hatóság) részére történő bejelentéséért;
8. az adatvédelmi tisztviselő feladatainak végrehajtásához, a személyes adatokhoz és az adatkezelési műveletekhez való hozzáféréshez, valamint az adatvédelmi tisztviselő szakértői szintű ismereteinek fenntartásához szükséges feltételek és források biztosításáért;
9. az adatvédelmi tevékenységgel kapcsolatos közzétételi kötelezettség teljesítéséért.

# Az adatvédelmi tisztviselő

a) tájékoztat és szakmai tanácsot ad az adatkezelő vagy az adatfeldolgozó, továbbá az adatkezelést végző alkalmazottak részére;

b) ellenőrzi az e rendeletnek, valamint az egyéb uniós vagy tagállami adatvédelmi rendelkezéseknek, továbbá az adatkezelő vagy az adatfeldolgozó személyes adatok védelmével kapcsolatos belső szabályainak való megfelelést, ideértve a feladatkörök kijelölését, az adatkezelési műveletekben vevő személyzet tudatosság-növelését és képzését, valamint a kapcsolódó auditokat is;

c) kérésre szakmai tanácsot ad az adatvédelmi hatásvizsgálatra vonatkozóan, valamint nyomon követi a hatásvizsgálat elvégzését;

d) együttműködik a felügyeleti hatósággal;

e) az adatkezeléssel összefüggő ügyekben kapcsolattartó pontként szolgál a felügyeleti hatóság felé, valamint adott esetben bármely egyéb kérdésben konzultációt folytat vele.

# Az Ügyintéző

1. A Hivatal ügyintézője felelős a hatáskörébe tartozó ügyekben a jogszabályoknak megfelelően eljárni, az azokban rögzített, valamint a jelen szabályzatban meghatározott és a munkahelyi vezetőjétől kapott adatkezelési utasításokat maradéktalanul betartani.
2. Felelősséggel tartozik a munkavégzés céljából megismert személyes adatok kezeléséért, az adattovábbítás feltételeinek vizsgálatáért.
3. Felelős az ügyintézés során az értintettek (ügyfelelek) adatkezelési tájékoztatásáért, az esetleges panaszok haladéktalan kivizsgálásának és megválaszolásának kezdeményezéséért.
4. Köteles azonnal értesíteni munkahelyi vezetőjét, ha az adatkezelés jogszerűségét sértő körülményeket észlel.

# Az Adatfeldolgozó

Az Adatfeldolgozó az adatfeldolgozásra irányuló szerződésben vállalt kötelezettségei mellett, attól függetlenül is felelős az általános adatvédelmi rendeletben és az Infotv.-ben meghatározott követelmények betartásáért. Adatfeldolgozóként a hozzáféréssel érintett személyes adatokkal kizárólag az adatkezelő utasításában meghatározott műveletek végzésére jogosult. Az adatfeldolgozó további adatfeldolgozót kizárólag abban az esetben vehet igénybe, ha azt jogszabály nem zárja ki, továbbá ha az adatkezelő további adatfeldolgozó igénybevételéhez előzetesen közokiratban vagy teljes bizonyító erejű magánokiratban eseti vagy általános felhatalmazást adott.

# Az érintettek jogai, valamint az érintett jogainak érvényesítésével összefüggő feladatok

1. Az érintettet megillető̋ jogok gyakorlására az érintettek adatainak védelmét szolgáló́ adatbiztonsági követelményeket szem előtt tartva csak a kérelmező̋ megfelelő̋ azonosítása, illetve kérelme tartalmának hitelesítése esetén van lehetőség. Nem biztosítható́ ezen jogok gyakorlása különösen az elektronikus aláírással nem hitelesített, vagy a kérelmező̋ személyének azonosítását nem biztosító́ elektronikus levél, valamint telefax útján érkezett kérelmek esetén. Elektronikusan benyújtott kérelem esetén a megfelelő azonosítás az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 18. §-a szerint valósulhat meg.
2. A Hivatal az érintett részére nyújtandó bármely értesítést és tájékoztatást könnyen hozzáférhető és olvasható formában, lényegre törő, világos és közérthetően megfogalmazott tartalommal teljesíti. A Hivatal az információt írásban, elektronikus úton, illetve az érintett kérelmére – személyes megjelenés esetén - szóban is megadhatja, amennyiben az érintett személyazonossága igazolt.
3. Az érintett hozzáférési jogának gyakorlása során a tájékoztatást és az adatról kért első másolatot díjmenetesen kell biztosítani, kivéve, ha az érintett kérelme – annak ismétlődő jellege vagy jogszabályban, illetve a Hatóság joggyakorlata értelmében – túlzó. Ez esetben – eltérő jogszabályi rendelkezés hiányában – a Hivatal jogosult a vonatkozó helyi rendelkezés szerint megállapított mértékű díjat felszámítani.

#  Adatkezelői nyilvántartások

# Adatkezelési nyilvántartás

Az adatkezelési nyilvántartásban az általános adatvédelmi rendelet alapján legalább az alábbi információkat kell feltüntetni:

1. az adatkezelő neve és elérhetősége, valamint – ha van ilyen – a közös adatkezelőnek, az adatkezelő képviselőjének és az adatvédelmi tisztviselőnek a neve és elérhetősége;
2. az adatkezelés céljai;
3. az érintettek kategóriáinak, valamint a személyes adatok kategóriáinak ismertetése;
4. olyan címzettek kategóriái, akikkel a személyes adatokat közlik vagy közölni fogják, ideértve a harmadik országbeli címzetteket vagy nemzetközi szervezeteket;
5. adott esetben a személyes adatok harmadik országba vagy nemzetközi szervezet részére történő továbbítására vonatkozó információk, beleértve a harmadik ország vagy a nemzetközi szervezet azonosítását, valamint a 49. cikk (1) bekezdésének második albekezdés szerinti továbbítás esetében a megfelelő garanciák leírása;
6. ha lehetséges, a különböző adatkategóriák törlésére előirányzott határidők;
7. ha lehetséges, a technikai és szervezési intézkedések általános leírása.

**Az adatkezelések nyilvántartását a Hivatal az Okos Önkormányzat Akadémia portálon, on-line vezeti.**

# Adattovábbítási nyilvántartás

A kezelt személyes adat továbbításáról nyilvántartást kell vezetni, amely tartalmazza:

1. az adattovábbítás célját, jogalapját, időpontját;
2. az adatigénylő azonosításához szükséges adatokat;
3. a továbbított adatfajták megnevezését;
4. az érintett tájékoztatására vonatkozó esetleges tiltást.

Az adattovábbítási nyilvántartás decentralizáltan, egyes ügyintézési formák (elektronikus, hagyományos), illetve ügytípusok szerint elkülönítve is vezethető.

# Az adatigénylés és a lekérdezés során irányadó szabályok

1. Az ügyéntéző az országos hatósági nyilvántartásokból vagy más célból kezelt adatbázisokból lekért vagy átvett, de az ügy szempontjából érdektelenné vált, vagy fel nem használt személyes adatok esetében köteles az ügyirat továbbítását, illetőleg irattárba helyezését megelőzően gondoskodni azok dokumentált törléséről, illetve megsemmisítéséről.
2. Az olyan elektronikus információs rendszernél, ahol az adatkezelés célja, az adatkezelést folytató személy azonosítása, valamint az adatoknak és az elvégzett műveleteknek a folyamatos és zárt rendszerben történő naplózása nem biztosított, a törvényi előírások teljesítése érdekében más módon – így különösen manuálisan vezetett lekérdezési napló vagy a nyilvántartásból történő lekérdezéshez alkalmazott információs rendszerben történő rögzítéssel – kell gondoskodni az adatkezelési művelet céljának dokumentálásáról.

# Adattovábbítás

1. Az ügyintéző, illetve az engedélyező vezető köteles ellenőrizni, hogy a személyes adatot kezelő szerv vagy személy jogosult-e annak továbbítására, az adattovábbítás címzettje (adatkérő) pedig rendelkezik-e az adat kezeléséhez szükséges jogalappal vagy az érintett írásos – a vonatkozó jogszabályi elvárásoknak megfelelő tartalmú – hozzájárulásával és az adatkérés célja mindezzel összhangban van. Az adattovábbítás feltételeinek megléte és a célhoz kötöttség a jogszerűség együttes követelménye.
2. Harmadik személy vagy szerv által benyújtott adattovábbítási kérelem elbírálása – a törvényben kötelezően előírt adattovábbítás esetét kivéve – az adatkezelő szerv vezetőjének vagy az általa kijelölt vezetőnek a hatáskörébe tartozik, amellyel kapcsolatban kikérheti az adatvédelmi tisztviselő véleményét. Az adatigénylés abban az esetben teljesíthető, ha az tartalmazza:
	* az adatigénylés célját, jogalapját;
	* a kért adatok körének pontos meghatározását;
	* az érintett személy azonosításához szükséges adatokat, több személyre vonatkozó adatigénylés esetén az érintettek azonosításához szükséges csoportképző ismérveket.
3. Az adattovábbítás történhet kérelem alapján egyedi adatszolgáltatással, illetőleg – törvény ilyen tartalmú rendelkezése vagy erre vonatkozó megállapodás alapján – közvetlen hozzáférés biztosításával.

# Adatbiztonsági intézkedések

A Hivatal mint adatkezelős, valamint a megbízása alapján eljáró adatfeldolgozó az adatkezelés biztonsága érdekében biztosítja:

1. az adatkezeléshez használt eszközök (a továbbiakban: adatkezelő rendszer) jogosulatlan személyek általi hozzáférésének megtagadását,
2. az adathordozók jogosulatlan olvasásának, másolásának, módosításának vagy eltávolításának megakadályozását,
3. az adatkezelő rendszerbe a személyes adatok jogosulatlan bevitelének, valamint az abban tárolt személyes adatok jogosulatlan megismerésének, módosításának vagy törlésének megakadályozását,
4. az adatkezelő rendszerek jogosulatlan személyek általi, adatátviteli berendezés útján történő használatának megakadályozását,
5. azt, hogy az adatkezelő rendszer használatára jogosult személyek kizárólag a hozzáférési engedélyben meghatározott személyes adatokhoz férjenek hozzá,
6. azt, hogy ellenőrizhető és megállapítható legyen, hogy a személyes adatokat adatátviteli berendezés útján mely címzettnek továbbították vagy továbbíthatják, illetve bocsátották vagy bocsáthatják rendelkezésére,
7. azt, hogy utólag ellenőrizhető és megállapítható legyen, hogy mely személyes adatokat, mely időpontban, ki vitt be az adatkezelő rendszerbe,
8. a személyes adatoknak azok továbbítása során vagy az adathordozó szállítása közben történő jogosulatlan megismerésének, másolásának, módosításának vagy törlésének megakadályozását,
9. azt, hogy üzemzavar esetén az adatkezelő rendszer helyreállítható legyen, valamint
10. azt, hogy az adatkezelő rendszer működőképes legyen, a működése során fellépő hibákról jelentés készüljön, továbbá a tárolt személyes adatokat a rendszer hibás működtetésével se lehessen megváltoztatni.

A Hivatal a fenti intézkedéseket – többek között - az Iratkezelési és az Informatikai biztonsági szabályzatban, illetve a központi rendszerek üzemeltetői által kiadott ezirányú rendelkezésekben meghatározott módon hajtja végre.

# Eljárás adatvédelmi incidens esetén

1. A Hivatal adatkezelésében, vagy az adatfeldolgozónál bekövetkezett adatvédelmi incidens gyanúját észlelő személynek a bejelentést a Jegyzőhöz vagy az adatvédelmi tisztviselőhöz kell megtennie. Amennyiben az incidens vélhetően az elektronikus információbiztonságot érintő körülmények miatt következett be, a jegyző haladéktalanul értesíti a Hivatal elektronikus információs rendszerek biztonságáért felelős személyt.
2. Az adatvédelmi incidens kivizsgálására a jegyző haladéktalanul intézkedik. Ha megállapítást nyer, hogy adatvédelmi incidens következett be, a jogszabályban előírtaknak megfelelően be kell jelenteni a Nemzeti Adatvédelmi és Információszabadság Hatóságnak (NAIH).
3. Ha az adatvédelmi incidens vizsgálata során az információbiztonságot érintő incidens is megállapítást nyer, a szükséges intézkedéseket az Informatikai biztonsági szabályzatban meghatározottak szerint kell megtenni.
4. Az adatvédelmi incidenssel érintetteket a jegyző a vizsgálat lezárását követően 8 napon belül értesíti a jogszabályban meghatározott adattartalommal.

# Adatvédelmi hatásvizsgálat

1. Az önkormányzat rendelete, vagy egyéb helyi döntés alapján bevezetésre tervezett adatkezelést illetően a Jegyző az adatvédelmi tisztviselő javaslatainak figyelembevételével hatásvizsgálatot végez. Ennek során felméri, hogy a tervezett adatkezelés várhatóan milyen hatásokat fog gyakorolni az érintetteket megillető alapvető jogok érvényesülésére.
2. A hatásvizsgálatba be kell vonni az elektronikus információs rendszerek biztonságáért felelős személyt, ha az adatkezelést elektronikus informatikai rendszerben kívánják végezni.

# Az adatvédelmi tevékenység ellenőrzése

1. Az adatvédelmi és adatbiztonsági intézkedések végrehajtását a Jegyző és az adatvédelmi tisztviselő ellenőrzi.
2. A Jegyző a soron következő testületi ülésen tájékoztatást ad az önkormányzatot érintő, időközben bekövetkezett adatvédelmi incidensről, javaslatot készít a hasonló incidensek megelőzése érdekében teendő intézkedésekre.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Egervár, 2019. január 6.

Dr.Ürmösiné Kőmíves Eleonóra s.k.

jegyző